Author: Inštitút pre aproximáciu práva
Last saved by: agenda0
Company: agenda

Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
3. október 2001
K materiálu č. 6609/2001
K bodu č. 8

     

S T A N O V I S K O

k návrhu nariadenia vlády Slovenskej republiky, ktorým sa ustanovuje výška minimálnej mzdy    

I
               Návrh na vydanie nariadenia vlády, ktorým sa ustanovuje výška minimálnej mzdy predkladá na rokovanie vlády SR minister práce, sociálnych vecí a rodiny SR Peter Magvaši.
                                                                                      II
Účelom navrhovaného nariadenia je ustanoviť výšku minimálnej mzdy na:
a)	26,60 Sk za každú hodinu odpracovanú zamestnancom,
b)	4920 Sk za mesiac pre zamestnanca odmeňovaného mesačnou mzdou.
                                                                      III
Všeobecná časť dôvodovej správy návrhu nariadenia vlády obsahuje zhodnotenie súladu návrhu nariadenia s právom EÚ podľa čl. 20 ods.2 písm. e) Legislatívnych pravidiel vlády SR. Predkladateľ však nesprávne označil názov dokumentu primárneho práva EÚ, v ktorom je problematika návrhu nariadenia vlády upravená. V skutočnosti ide o čl. 141 Zmluvy o založení ES v jej amsterdamskom znení. Návrh svojou problematikou nepatrí medzi prioritné oblasti aproximácie práva podľa čl. 70 Európskej dohody o pridružení, ale patrí medzi priority odporúčané v Bielej knihe – kapitola 4. “Sociálne záležitosti“, IV. časť „Pracovné zákonodarstvo a pracovné podmienky“.
                                                                      IV
Sekcia Inštitút pre aproximáciu práva odporúča opraviť názov dokumentu primárneho práva EÚ, inak  nemá k predkladanému návrhu nariadenia žiadne pripomienky.

Bratislava | 28.09.2001
Vypracoval: | Mgr. Lenka Hmírová
Tel.: | 57295607

JUDr. Mária Krošlákovágenerálna riaditeľka